ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
30 พ.ค. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดต่างประเทศ สำหรับกลุ่มที่ปรับตัวเด่นในภาคเช้าคือ ธนาคาร +1.34% และ ICT ที่ปรับขึ้น 1.41% โดยการปรับตัวขึ้นในภาคเช้าเกาะกลุ่มในหุ้นกลุ่ม Big Cap ด้านปริมาณการซื้อขายอยู่ในระดับหนาแน่นที 2.2 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ เรายังแนะนำเก็งกำไรหุ้นที่คาดว่าจะได้ประโยชน์จากค่าเงินบาทที่มีแนวโน้มอ่อนค่า เช่น กลุ่มอิเล็กทรอนิคส์ และ กลุ่ม ส่งออกอาหาร โดยเรามองแนวโน้มการอ่อนค่าของเงินบาทจะยังต่อเนื่องไปในช่วงต้นเดือนหน้า ก่อนเข้าสู่ช่วงประชุม FOMC ในกลางเดือน มิ.ย.
 
วิเคราะห์ทางเทคนิค
PRIN
ราคาปิด 1.42 บาท
แนวต้าน 1.50, 1.60 บาท
แนวรับ 1.40 บาท
แนว cut loss เมื่อราคาหุ้นใกล้หลุด 1.38 บาท
 
กราฟ PRIN เดินหน้าไต่ระดับจากแนว bottom หลังจากที่ RSI เกิด Positive Divergence ในแนว Oversold และการเดินหน้านี้ล่าสุดตัดผ่านกรอบ 3 เหลี่ยมขึ้นมา มีโอกาสทดสอบ 1.60 บาทได้ แนะนำเก็งกำไร
 
เด็กแนว
TSTH ราคาเหล็กรีดร้อนในตลาดโลกยังคงเดินหน้าทำสถิติสูงสุดใหม่ในรอบ 2 บาท โดยใน Q2 นี้เพิ่มขึ้นเกือบ 40% ขณะที่ Q1 เพิ่มขึ้นประมาณ 18% ผลดีทีเกิดก็คือรายได้จากการขายจะสูงขึ้น ทำให้กำไรออกมาดีอย่างต่อเนื่อง
ขณะที่กำไรของบริษัทประกาศออกมาล่าสุด(เป็นงบสิ้นปี) กำไรก้าวกระโดด 132 ล้านบาท และจะประกาศงวดต่อไปนับเป็นไตรมาสแรกของบริษัท ซึ่งก็คาดว่ายังก้าวกระโดดเช่นกัน อีกทั้งได้อานิสงส์ตรงๆ จากที่รัฐตั้งกำแพงภาษีเหล็กที่ไหลเข้ามาจากจีน ทำให้ TSTH ได้อานิสงส์นี้ไปเต็มๆ เพราะเป็นเหล็กลวด เหล็กก่อสร้าง
เบื้องต้นประเมินว่าถ้ากำไรที่จะประกาศออกมาได้ระหว่าง 100-120 ล้านบาทจะมีกำไรไม่น้อยกว่า 4000% เทียบปีก่อนขนาดนั้นเลย อย่างไรก็ตามหุ้นเหล็กยังมีหลายปัจจัยเข้ามาเกี่ยวข้อง เพราะโครงการรัฐยังออกมาช้าทำให้ยอดขายยังอืด ดังนั้นกลยุทธ์การเข้าเล่นหุ้นเหล็กจึงเน้นไปที่จับรอบการเก็งกำไรเหมาะสม ปลอดภัยที่สุด
กราฟ TSTH ที่อ่อนตัวลงมาก่อนหน้านี้เข้าสู่แนว Oversold และเริ่มที่จะดีดตัวขึ้นเป็นไปตามรูปแบบ U-curve การเกิดสัญญาณซื้อใน Stoch ทำให้ประเมินโอกาสการ rebound ต่อเนื่องไปยัง 80 สตางค์ให้ลุ้นกัน แนะนำเก็งกำไร
 